Michaël Cuisance

Michaël Bruno Dominique Cuisance (sündinud 16. augustil 1999 Strasbourgis) on Prantsusmaa jalgpallur, kes mängib poolkaitsjana Saksamaa esiliigaklubis Hertha BSC.

Ta alustas klubikarjääri Prantsusmaal. Aastatel 2014–2017 kuulus ta AS Nancy noortevõistkonda.

2017. aasta mais liitus ta Saksamaa kõrgliiga klubiga Mönchengladbachi Borussia. Saksamaa kõrgliigas tegi ta debüüdi 19. septembril 2017 mängus VfB Stuttgarti vastu.

2019. aasta augustis siirdus ta ligi 10 miljoni euro eest Müncheni Bayerni."Bayern Munich confirm Cuisance set to join from Borussia Monchengladbach". Goal.com. 17.8.2019. Vaadatud 6.7.2020 Esimese värava Saksamaa kõrgliigas lõi ta 27. juunil 2020 mängus VfL Wolfsburgi vastu. Samal hooajal tuli ta klubiga Saksamaa meistriks ja võitis UEFA Meistrite Liiga, kuid pääses hooaja jooksul Bayerni põhimeeskonnas väljakule kokku vaid kümnes mängus. Hooajal 2020–2021 oli ta laenul Prantsusmaa kõrgliiga klubis Marseille Olympique.

2022. aasta jaanuaris sõlmis ta lepingu Itaalia kõrgliigaklubiga Venezia. Hooaja 2022/23 teises pooles oli ta laenul Itaalia kõrgliigaklubis Sampdoria ja hooajal 2023/24 Saksamaa esiliigaklubis VfL Osnabrück.

2024. aasta juunis sõlmis ta kuni 2027. aastani kehtiva lepingu Herthaga."Michaël Cuisance signs for Hertha". herthabsc.com. 21.6.2024. Vaadatud 4.8.2024

Cuisance on kuulunud Prantsusmaa noortekoondistesse.

 Saavutused 
Müncheni Bayern
Bundesliga: 2019–20
DFB-Pokal: 2019–20
UEFA Meistrite Liiga: 2019–20
UEFA Superkarikas: 2020

 Viited 

Kategooria:Prantsusmaa jalgpallurid
Kategooria:Mönchengladbachi Borussia mängijad
Kategooria:Müncheni Bayerni mängijad
Kategooria:Marseille Olympique'i jalgpallurid
Kategooria:UC Sampdoria mängijad
Kategooria:Hertha BSC jalgpallurid
Kategooria:Bundesliga mängijad
Kategooria:Ligue 1 mängijad
Kategooria:Serie A mängijad
Kategooria:Sündinud 1999